2002/4/EY: Komission päätös, tehty 27 päivänä joulukuuta 2001, yhteisön rahoitustuesta suu- ja sorkkatautirokotteen valmistukseen tarkoitetun antigeenin varastoinnille Ranskassa, Italiassa ja Yhdistyneessä kuningaskunnassa (tiedoksiannettu numerolla K(2001) 4383)



Virallinen lehti nro L 002 , 04/01/2002 s. 0019 - 0021



Komission päätös, tehty 27 päivänä joulukuuta 2001, yhteisön rahoitustuesta suu- ja sorkkatautirokotteen valmistukseen tarkoitetun antigeenin varastoinnille Ranskassa, Italiassa ja Yhdistyneessä kuningaskunnassa (tiedoksiannettu numerolla K(2001) 4383) (2002/4/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY(1), sellaisena kuin se on viimeksi muutettuna tehdyllä neuvoston päätöksellä 2001/572/EY(2), ja erityisesti sen 14 artiklan, sekä katsoo seuraavaa: (1) Yhteisön suu- ja sorkkatautirokotevaraston perustamisesta 11 päivänä joulukuuta 1991 tehdyssä neuvoston päätöksessä 91/666/ETY(3), sellaisena kuin se on viimeksi muutettuna komission päätöksellä 2001/181/EY(4), säädetään, että antigeenipankkien perustaminen on osa yhteisön toimintaa, jolla luodaan yhteisön suu- ja sorkkatautirokotevarastoja. (2) Mainitun päätöksen 3 artiklassa nimetään yhteisön varastoja pitäviksi antigeenipankeiksi Lyonissa Ranskassa sijaitseva "Laboratoire de pathologie bovine du Centre national d'études vétérinaires et alimentaires", joka on nykyisin osa "Agence Française de Sécurité Sanitaire des Aliments'ia (AFSSA)" ja Italiassa sijaitseva "Istituto Zooprofilattico Sperimentale di Bescia" sekä säädetään menettelystä muiden laitosten nimeämiseksi antigeenipankeiksi komission päätöksellä. (3) Komissio nimesi päätöksellä 2000/111/EY(5) Pirbrightissa Yhdistyneessä kuningaskunnassa sijaitsevan Merial S.A.S:n kolmanneksi antigeenipankiksi (4) Näiden antigeenipankkien tehtävät ja velvollisuudet määritellään päätöksen 91/666/ETY 4 artiklassa, ja yhteisön tuen edellytyksenä on oltava näiden tehtävien ja velvollisuuksien täyttäminen. (5) Yhteisön rahoitustukea olisi myönnettävä näitä palveluja yhteisölle tarjoaville antigeenipankeille, jotta ne voisivat toteuttaa mainitut tehtävät ja velvollisuudet vuonna 2001. (6) Talousarvioon liittyvistä syistä yhteisön tukea olisi myönnettävä yhden vuoden ajaksi. (7) Yhteisen maatalouspolitiikan rahoituksesta 17 päivänä toukokuuta 1999 annetun neuvoston asetuksen (EY) N:o 1258/1999(6) 3 artiklan 2 kohdassa säädetään, että eläintautien hävittämistä koskevat ohjelmat rahoitetaan EMOTR:n tukiosastosta. Varainhoidon valvontaan liittyvistä syistä sovelletaan tämän asetuksen 8 ja 9 artiklaa. (8) Jäsenvaltioille myönnetään yhteisön rahoitusta edellyttäen, että viranomaiset toimittavat kaikki tarvittavat tiedot vahvistetuissa määräajoissa. (9) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Yhteisö myöntää Ranskalle rahoitustukea suu- ja sorkkatautirokotteen valmistukseen tarkoitetun antigeenin varastointia varten. 2. Lyonissa Ranskassa sijaitseva "Agence Française de Sécurité Sanitaire des Aliments (AFSSA)" varastoi 1 kohdassa tarkoitetun antigeenin. 3. Yhteisön rahoitustuki on enintään 30000 euroa 1 päivän tammikuuta 2001 ja 31 päivän joulukuuta 2001 välisenä aikana. 2 artikla 1. Yhteisö myöntää Italialle rahoitustukea suu- ja sorkkatautirokotteen valmistukseen tarkoitetun antigeenin varastointia varten. 2. Italiassa sijaitseva "Istituto Zooprofilattico Sperimentale di Bescia" varastoi 1 kohdassa tarkoitetun antigeenin. 3. Yhteisön rahoitustuki on enintään 30000 euroa 1 päivän tammikuuta 2001 ja 31 päivän joulukuuta 2001 välisenä aikana. 3 artikla 1. Yhteisö myöntää Pirbrightissa Yhdistyneessä kuningaskunnassa sijaitsevalle Merial S.A.S.:lle rahoitustukea suu- ja sorkkatautirokotteen valmistukseen tarkoitetun antigeenin varastointia varten. 2. Pirbrightissa Yhdistyneessä kuningaskunnassa sijaitseva Merial S.A.S. varastoi antigeenin Merial S.A.S.:n tiloihin sopimusten SANCO/161/2000 ja SANCO/374/2000 mukaisesti. 3. Yhteisön rahoitustuki on enintään 26100 euroa 19 päivän huhtikuuta 2001 ja 31 päivän joulukuuta 2001 välisenä aikana ja vastaavasti 1 päivän helmikuuta 2001 ja 31 päivän joulukuuta 2001 välisenä aikana. 4 artikla 1. Edellä 1 artiklan 3 kohdassa ja 2 artiklan 3 kohdassa tarkoitettu yhteisön rahoitustuki maksetaan sen jälkeen, kun kyseinen jäsenvaltio, ja 3 artiklan 3 kohdassa tarkoitettu yhteisön rahoitustuki maksetaan sen jälkeen, kun Merial S.A.S on esittänyt asiakirjat, joilla todistetaan tehtävien suorittaminen. 2. Edellä 1 kohdassa tarkoitetut asiakirjat on toimitettava komissiolle ennen 1 päivää maaliskuuta 2002, ja niihin on sisällyttävä a) seuraavat tekniset tiedot: - varastoidun antigeenin määrä ja tyyppi (varastokirjanpito) - käytetyt varastointilaitteet (tankkien tyyppi, numero ja kapasiteetti) - turvajärjestelmä (lämpötilan valvonta, varkaudenesto) - vakuutusjärjestelyt (tulipalo, onnettomuudet); b) rahoitustiedot (liitteessä olevan taulukon täyttäminen). 5 artikla Tämä päätös on osoitettu kaikille jäsenvaltioille. Tehty Brysselissä 27 päivänä joulukuuta 2001. Komission puolesta David Byrne Komission jäsen (1) EYVL L 224, 18.8.1990, s. 19. (2) EYVL L 203, 28.7.2001, s. 16. (3) EYVL L 368, 31.12.1991, s. 21. (4) EYVL L 66, 8.3.2001, s. 39. (5) EYVL L 33, 8.2.2000, s. 21. (6) EYVL L 160, 26.6.1999, s. 103. LIITE >PIC FILE= "L_2002002FI.002102.TIF">